Ο ρόλος των ανδρογόνων στην ωοθηκική διέγερση των πτωχών απαντητριών που υποβάλλονται σε εξωσωματική γονιμοποίηση: μια συστηματική ανασκόπηση και μετά-ανάλυση:
Creators: name: Μπόσδου, Ιουλία Κωνσταντίνου
Publisher: name: Aristotle University of Thessaloniki
Year: 2011
Subjects: Πτωχή απαντήτρια
Ωοθηκική διέγερση
Ανδρογόνα
Poor responder
Ovarian stimulation
Androgens

description: Εισαγωγή: H παρούσα συστηματική ανασκόπηση και μέτα-ανάλυση έχει ως σκοπό την εκτίμηση του ρόλου των ανδρογόνων ή τροποποιητών των ανδρογόνων στην πιθανότητα επίτευξης εγκυμοσύνης σε ασθενείς με πτωχή ωοθηκική απάντηση (πτωχές απαντήτριες) που υποβάλλονται σε εξωσωματική γονιμοποίηση (IVF). Υλικό και μέθοδοι: Πραγματοποιήθηκε βιβλιογραφική αναζήτηση στις ηλεκτρονικές βάσεις δεδομένων Medline, EMBASE, CENTRAL, Scopus και Web of Science για τον εντοπισμό τυχαιοποιημένων κλινικών μελετών (RCTs) που εκτιμούσαν τη χορήγηση τεστοστερόνης, δεϋδροεπιανδροστερόνης (DHEA), αναστολέων αρωματάσης, ανασυνδυασμένης ωχρινοποιητικής ορμόνης (rLH) και ανασυνδυασμένης ανθρώπινης χοριακής γοναδοτροπίνης (rhCG) πριν ή κατά τη διάρκεια της διέγερσης των ωοθηκών των πτωχών απαντητριών. Αποτελέσματα: Παρατηρήθηκε σημαντική αύξηση του ποσοστού κλινικής εγκυμοσύνης [rate difference (RD): +15%, 95% Διάστημα Εμπιστοσύνης (ΔΕ): +3% έως +26%] και του ποσοστού γέννησης ζώντος νεογνού (RD: +11%, 95% ΔΕ: +0.3% έως +22%) με τη διαδερμική χορήγηση τεστοστερόνης σε πτωχές απαντήτριες που υποβάλλονται σε διέγερση των ωοθηκών για IVF. Δεν παρατηρήθηκε στατιστικώς σημαντική διαφορά στο ποσοστό κλινικής εγκυμοσύνης και το ποσοστό γέννησης ζώντος νεογνού σε ασθενείς που έλαβαν DHEA σε σύγκριση με όσες δεν έλαβαν. Παρομοίως, i) η χορήγηση αναστολέων αρωματάσης, ii) η προσθήκη rLH και iii) η προσθήκη rhCG σε πτωχές απαντήτριες που υποβάλλονται σε διέγερση ωοθηκών με rFSH για IVF δε συσχετίστηκαν με τα ποσοστά κλινικής εγκυμοσύνης. Στη μοναδική μελέτη όπου εξετάσθηκε το ποσοστό γέννησης ζώντος νεογνού σημειώθηκε σημαντική αύξηση στις ασθενείς που έλαβαν rLH σε σύγκριση με όσες δεν έλαβαν (RD: +19%, 95% ΔΕ: +1% έως +36%). Συμπέρασμα: Με βάση τα πιο αξιόπιστα διαθέσιμα δεδομένα, η προσθήκη διαδερμικής τεστοστερόνης πριν τη διέγερση των ωοθηκών φαίνεται να αυξάνει το ποσοστό κλινικής εγκυμοσύνης και το ποσοστό γέννησης ζώντος νεογνού σε πτωχές απαντήτριες που υποβάλλονται σε IVF. Τα δεδομένα είναι ανεπαρκή ώστε να υποστηρίξουν μια ωφέλιμη επίδραση της χορήγησης DHEA, rLH, hCG ή λετροζόλης στην πιθανότητα επίτευξης κλινικής εγκυμοσύνης στις πτωχές απαντήτριες που υποβάλλονται σε IVF.
description: Background: The aim of this meta-analysis was to evaluate the role of androgens or androgen modulating agents on the probability of pregnancy achievement in poor responders undergoing IVF. Methods: Medline, EMBASE, CENTRAL, Scopus and Web of Science databases were searched for the identification of randomized controlled trials evaluating the administration of testosterone, dehydroepiandrosterone (DHEA), aromatase inhibitors, recombinant luteinizing hormone (rLH) and recombinant human chorionic gonadotrophin (rhCG) before or during ovarian stimulation of poor responders. Results: Pretreatment with transdermal testosterone was associated with an increase in clinical pregnancy [rate difference (RD): +15%, 95% CI: +3% to +26%] and live birth rates (RD: +11%, 95% CI: +0.3% to +22%) in poor responders undergoing ovarian stimulation for IVF. No significant differences in clinical pregnancy and live birth rates were observed between patients who received DHEA and those who did not. Similarly, i) the use of aromatase inhibitors, ii) the addition of rLH and iii) the addition of rhCG in poor responders stimulated with rFSH for IVF were not associated with clinical pregnancy rates. In the only eligible study that provided data, live birth rate was increased in patients who received rLH as compared to those who did not (RD: +19%, 95% CI: +1% to +36%). Conclusions: Based on the best available evidence, transdermal testosterone pretreatment seems to increase clinical pregnancy and live birth rates in poor responders undergoing ovarian stimulation for IVF. There is insufficient data to support a beneficial role of rLH, hCG, DHEA or letrozole administration in the probability of pregnancy in poor responders undergoing ovarian stimulation for IVF.